Steve DiGiorgio

**Steve Di Giorgio** (født 1967) er en amerikansk bassist.

Han er opprinnelig kjent som originalmedlem i thrash metal-bandet Sadus, men har i løpet av karrieren etablert seg som en svært produktiv studio- og livemusiker med bidrag på over 50 album med ulike band. Han har blant annet spilt med Testament i mer enn ti år over to perioder.

Di Giorgio har gjort seg bemerket som den første i metalsjangeren som spiller på en fretless bass.

## Biografi
Steve Di Giorgio tok timer i jazzmusikk på kontrabass på videregående skole. I 20-årsalderen, da han var begynt å spille i band med vanlig el-bass, skiftet han til fretless ved å bytte ut halsen på Fenderkopien han spilte på.

### Ekstrem- og progmetal
I 1985 var Di Giorgio med på å starte thrash metal-bandet Sadus, der han spilte både bass og keyboard. Han var medlem i bandet frem til de tok en lengre pause rundt 2015. 2023-albumet *The Shadow Inside* ble imidlertid utgitt uten Di Giorgios bidrag, da han var opptatt med andre prosjekt. Som medlem av Sadus, og senere Autopsy, regnes Di Giorgio som en av pionerene innen teknisk, hurtig thrash-inspirert death metal.

I mange år spilte han fast med Testament, og fordelt over to perioder har han spilt tilsammen over ti år med bandet. Som en kuriositet kan det nevnes at det er slangetema på omslaget til de tre platene han har deltatt på.

I 2020 var han med på å starte opp melodic death metal-supergruppa Act of Denial.

Som ettertraktet studio- og livemusiker har Di Giorgio også spilt i og med band som Death, Autopsy, Control Denied, Ephel Dúath, Obscura, Artension, Faust, Memorain, Painmuseum, Suicide Shift, Soen, Vintersorg, Dragonlord, Iced Earth, Sebastian Bach, Obituary, Megadeth, Futures End, Synesis Absorption, Mythodea, Charred Walls of the Damned, Anatomy of I, Gone in April, og Spirits of Fire. Han har også spilt inn en plate med det norske progmetal-bandet Scariot; *Momentum Shift* (2007).

### Andre musikksjangere
I 1992 startet han jazz-fusionbandet Dark Hall, som kun har utgitt demoer. 

I 2019 startet han og Jeroen Paul Thesseling (Obscura, Pestilence) – begge fretless bass-spillere – fusion-world-metal-gruppa Quadvium. Debutalbumet er planlagt utgitt i første halvår av 2025. 

## Musikalsk stil og inspirasjon
Steve Di Giorgios har erfaring fra vidt forskjellige sjangere som heavy-, thrash- og death metal samt fusion og jazz.

Innen metalsjangeren er Steve Di Giorgio respektert for sine tekniske ferdigheter. Han er også anerkjent som den første heavy/ekstremmetal-bassisten med fretless bass. Di Giorgio spiller hovedsakelig med fingrene, men har også blitt sett bruke plekter på enkelte låter.

Han har selv uttalt at hans største inspirasjonskilder inkluderer Dave Pegg (Fairport Convention, Jethro Tull), Mick Karn, Gerry Willis, Geddy Lee (Rush), Jaco Pastorius, Ravi Shankar, Chris Squire (Yes), Geezer Butler (Black Sabbath), Steve Harris (Iron Maiden), Stanley Clarke, Billy Sheehan (Mr. Big) og Charles Meeks.

## Diskografi, utvalgte album
__NOTOC__
### Sadus
* 1988: *Illusions* (Sadus Records)
* 1990: *Swallowed in Black* (Roadracer Records)
* 1992: *A Vision of Misery* (Roadracer Records)
* 1997: *Elements of Anger* (Flex)
* 2006: *Out for Blood* (Mascot Records)

### [[Autopsy (band)|Autopsy]]
* 1989: *Severed Survival* – studiomusiker (Peaceville)

### [[Death]]
* 1991: ''Human'' (Relativity)
* 1993: ''Individual Thought Patterns'' (Relativity)

### James Murphy
* 1998: *Feeding the Machine* (Diehard Music Worldwide)

### [[Testament (band)|Testament]]
* 1999: ''The Gathering'' (Burnt Offerings, Spitfire Records)
* 2001: *First Strike Still Deadly* (Spitfire Records)
* 2016: *Brotherhood Of The Snake* (Nuclear Blast)
* 2020: *Titans Of Creation* (Nuclear Blast)

### [[Control Denied]]
* 1999: ''The Fragile Art of Existence'' (Nuclear Blast)

### [[Iced Earth]]
* 2001: ''Horror Show'' (Century Media)
* 2004: *The Blessed And The Damned* (Century Media)
* 2008: *Slave To The Dark* *– The Century Media Years* (Century Media)

### Dragonlord
* 2001: *Rapture* (Spitfire Records)

### [[Vintersorg]]
* 2002: *Visions From the Spiral Generator* (Napalm Records)
* 2004: *The Focusing Blur* (Napalm Records)

### Quo Vadis
* 2004: *Defiant Imagination* – gjestemusiker (Skyscraper Music)

### [[Scariot]]
* 2007: *Momentum Shift* (FaceFront)
## Utstyr
Forskjellige bassgitarer Steve Di Giorgio har brukt gjennom sin karriere:
* 4001 Custom Rickenbacker
* 4001 Rickenbacker
* Custom Carvin BB75F
* ESP – LTD F-205
* ESP Custom Forest Fretless

## Referanser


## Eksterne lenker
* 
*